kardosdrur/scandi-wiki huggingface dataset:
Martin Dúbravka

Martin Dúbravka (født d. 15. januar 1989) er en slovakisk professionel fodboldspiller, som spiller for Premier League-klubben Newcastle United og Slovakiets landshold.

Baggrund 
Som barn var Dúbravka en dygtig ishockey målmand, og han har selv sagt i interview, at hvis det ikke havde været for en skade til hans ene ben, så ville han været blevet ishockeyspiller i stedet for fodboldspiller.

Klubkarriere

Žilina 
Dúbravka begyndte sin karriere med sin lokale klub MŠK Žilina, hvor han gjorde sin professionelle debut i maj 2009. Fra januar 2010 blev han holdets førstevalgsmålmand.

Esbjerg 
Dúbravka skiftede i januar 2014 til danske Esbjerg fB, hvor han ville være førstemålmand i to år, indtil han blev sat på bænken, efter Jeppe Højbjerg kom igennem akademiet og overtog førsteholdspladsen i mål omkring nytåret 2016. Efter et halvt år som reservemålmand blev Dúbravka solgt.

Slovan Liberec 
Dúbravka vendte tilbage til hjemlandet, da han i juli 2016 skiftede til Slovan Liberec.

Sparta Prag 
Efter en enkelt sæson i Slovan Liberec, skiftede Dúbravka til Sparta Prag i juni 2017. Han var dog reservemålmand i sin tid hos klubben.

Newcastle United 
Dúbravka skiftede i januar 2018 til Newcastle United på en lejeaftale med en mulighed for at gøre aftalen permanent. Dúbravka imponerede stort efter skiftet, og spillede en vigtig rolle i at Newcastle undgik nedrykning i sæsonen. I juni 2018 blev det annonceret at Newcastle tog muligheden for gøre aftalen permanent, og Dúbravka skiftet til klubben på en fast aftale.

Dúbravka forsatte det god spil i Newcastle, hvor han imponerede over de to næste sæsoner. Hans bedste sæson kom i 2019-20, hvor at Dúbravka blev kåret som årets spiller i klubben.

Leje til Manchester United 
Dúbravka skiftede i september 2022 til Manchester United på en sæsonlang lejeaftale, men en mulighed for at gøre aftalen permanent efter sæsonen. Efter kun at have spillet to kampe for Manchester United, begge i Carabao Cup, blev lejeaftalen afbrudt i januar 2023, og han vendte tilbage Newcastle.

Landsholdskarriere

Ungdomslandshold 
Dúbravka har repræsenteret Slovakiet på flere ungdomsniveauer.

Seniorlandsholdet 
Dúbravka debuterede for Slovakiets landshold den 23. maj 2014. Han var del af Slovakiets trup til EM 2020.

Kilder

Eksterne henvisninger 

 

Personer fra Žilina
Fodboldspillere fra Slovakiet
Fodboldlandsholdsspillere fra Slovakiet
Fodboldspillere fra MŠK Žilina
Fodboldspillere fra Esbjerg fB
Fodboldspillere fra Slovan Liberec
Fodboldspillere fra Sparta Prag
Fodboldspillere fra Newcastle United F.C.
Fodboldspillere fra Manchester United F.C.
Deltagere ved det europæiske mesterskab i fodbold 2020
Fup i farvandet

Fup i Farvandet var en dansk comedy podcast bestyret af to værter Morten Wichmann og Mikkel Malmberg, som hver uge havde besøg af en gæst, som oftest en dansk stand-up komiker.

Det første afsnit af Fup i Farvandet blev udgivet d. 17. marts 2011. Stort set alle afsnit har en episodetitel, der består af et citat sagt i afsnittet.

Sidste afsnit blev udgivet d. 1. juni 2018. Sidste afsnit er det eneste uden gæst.

Live Shows 
Fup i Farvandet lavede "Live Fup” 2 gange hvert år under Zulu Comedy Festivalen, hvor de havde op til flere komikere på foran et publikum. De optig også en enkelt gang om året under Roskilde Festival, hvor de mødes med deres lyttere.

Jingles 
Podcasten har haft mange segmenter, hvor de mest tilbagevendte har fået en jingle. Mikkel har lavet de fleste, men lytterne til podcasten har også hjulpet til og indsendt deres bud på en jingle.
 Intro (Mikkel)
 Breaker (Mikkel)
 Gæstetid (Mikkel) Hvor Mikkel synger: Til gæstetid, Fup i Farvandet, Til gæstetid. 
 What up (Mikkel)
 Nu har vi hørt om Morten (Lytter)
 Nu har vi hørt om Morten - remix (Lytter)
 Post (Mikkel)
 Heavy post (Lytter)
 Morden May (Lytter)
 Domæneleg #1 (Lytter)
 Domæneleg #2 (Mikkel) hvor Mikkel synger: punktum DK, det er domæneleg 
 Domæneleg #3 (Lytter)
 It’s showtime (Lytter)

Kilder og eksterne henvisninger 

Netradioprogrammer
Podcasts
Christian Rothe

Christian Rothe er navnet på flere personer:

 Christian Rothe (kommitteret) (1770-1852) – dansk embedsmand (kommitteret), konferensråd og godsejer
 Christian Rothe (højesteretsdommer) (1790-1858) – dansk højesteretsdommer og konferensråd
Simon Enevoldsen

Simon Enevoldsen (født 3. november 1991) er en dansk tidligere fodboldspiller og nuværende fysioterapeut for AaB.

Han er lillebror til den tidligere AaB-spiller Thomas Enevoldsen, og er søn af den tidligere bl.a. AaB og Borussia M'gladbach spiller, Peter Enevoldsen. Desuden var hans mor håndboldspiller.

Karriere

AaB 
Simon Enevoldsen har fået sin fodboldopdragelse i AaB. Han spillede som senior på klubbens reservehold. Han spillede ingen kampe for AaB's bedste mandskab, men sad på bænken i et par kampe.

Jammerbugt FC 
I 2010 skiftede han videre til Jammerbugt FC.

I sommeren 2012 var Enevoldsen til prøvetræning i norske Ullensaker/Kisa. Da nordmændende kun kunne tilbyde deltid, takkede han pænt nej.

Viborg FF 
Den 19. juni 2014 blev det bekræftet, at Enevoldsen havde underskrevet en 1-årig kontrakt med Viborg FF.

Vendsyssel FF 
Den 13. august 2015 skiftede han til Vendsyssel FF efter et år som reservekeeper i Viborg.

Den 16. november 2015 forlængede han kontrakten til sommeren 2017. Efter Nicolai Flø blev hentet til klubben fra Silkeborg IF i sommeren 2016 blev det til mindre spilletid for Enevoldsen. Da hans kontrakt udløb i juni 2017, stoppede han sin aktive karriere.

Liv efter fodbolden
I dag arbejder Enevoldsen fuldtid som fysioterapeut for AaB, efter at have færddiggjort uddannelsen i 2016, mens han var på kontrakt i Vendsyssel.

Referencer

Eksterne henvisninger 
 Simon Enevoldsen  på vff.dk
 Simon Enevoldsen på transfermarkt.co.uk
 Simon Enevoldsen på scoresway.com

Fodboldspillere fra Danmark
Fodboldspillere fra AaB
Fodboldspillere fra Jammerbugt FC
Fodboldspillere fra Viborg FF
Fodboldspillere fra Vendsyssel F.F.
Antonio Stankov

Antonio Stankov (født 19. februar 1991 i Štip, Jugoslavien, nuværende Makedonien) er en makedonsk fodboldspiller, der spiller for Achilles '29

Han er tvillingebror til fodboldspilleren Aleksandar Stankov. De er blandt andet kendt som "De gråhårede tvillinger".

Karriere

Viborg FF 
Han startede sin professionelle karriere i hollandske Roda, blandt andet sammen med sin tvillingebror Aleksandar Stankov, som kom til Viborg FF i december 2012.

I sommeren 2014 prøvetrænede Stankov i Viborg, og efter en imponerende periode på træningsbanen overbeviste han den sportslige ledelse om en kontrakt. Den 1. juli 2014 skiftede Stankov så officielt til Viborg FF, hvor også hans tvillingebror, Aleksandar Stankov spillede. Købet blev bekræftet den 27. juni 2014.

Den 17. juli 2015 blev han udlejet til Vejle BK for 2015/2016 sæsonen.

Den 26. maj 2016 meddelte Viborg FF, at hans kontrakt ikke vil blive forlænget.

Achilles '29 
I januar 2017 blev det offentliggjort, at Antonio Stankov skiftede til hollandske Achilles '29.

International karriere 
Stankov har repræsenteret Makedoniens U21-landshold.

Referencer

Eksterne henvisninger 
 
 Antonio Stankov  på Viborg FFs hjemmeside
 Antonio Stankov på vi.nl 

Fodboldspillere fra Nordmakedonien
Fodboldspillere fra Jugoslavien
Fodboldspillere fra Roda JC
Fodboldspillere fra Viborg FF
Fodboldspillere fra Achilles '29
Lukas Fernandes

Lukas Filip Nimb Fernandes (født 1. marts 1993 i København, Danmark) er en dansk fodboldspiller, der pt. er uden klub.

Hans efternavn skyldes, at hans far stammer fra Portugal.

Karriere

Lyngby Boldklub 
I sommerpausen 2011 var Fernandes en ud af fem U19 talenter som blev rykket op i senior truppen, efter at have tilbragt tre år på klubbens ungdomshold.

I februar 2011 blev Fernandes inviteret til en uges prøvetræning hos Premier League-klubben Stoke City.

Brøndby IF var i januar 2014 ude efter Fernandes, men det endte med et skifte til AGF i sommeren 2014.

AGF 
Den 23. juni 2014 bekræftede kilder, at Fernandes havde underskrevet en tre-årig kontrakt med AGF. Skiftet skete dog først den 1. juli 2014.

SønderjyskE 
Den 20. juni 2016 blev det offentliggjort, at Fernandes havde skrevet under på en toårig kontrakt med SønderjyskE.

SønderjyskE og Fernandes blev enige om at ophæve samarbejdet i slutningen af september 2018.

International karriere 
Lukas Fernandes har optrådt for adskillige af Danmarks ungdomslandshold, som kan ses i infoboksen til højre.

Referencer

Eksterne henvisninger 
 
 Lukas Fernandes  på AGF.dk

Fodboldspillere fra Danmark
Fodboldspillere fra Lyngby Boldklub
Fodboldspillere fra AGF
Fodboldspillere fra SønderjyskE
Deltagere for Danmark ved sommer-OL 2016
Personer fra København
Alfred Schmidt (filosof)

Alfred Schmidt (født 19. maj 1931 i Berlin, død 28. august 2012 i Frankfurt am Main) var en tysk filosof, som tilhørte Frankfurterskolen.

Værker 
 Der Begriff der Natur in der Lehre von Marx. Europäische Verlagsanstalt, Frankfurt am Main 1962. (Naturbegrebet hos Marx. Oversat af Svend Dindler. Rhodos, 1976, .)
 Zur Idee der Kritischen Theorie. Elemente der Philosophie Max Horkheimers. Hanser, München 1974, .
 Kritische Theorie, Humanismus, Aufklärung. Philosophische Arbeiten. Reclam, Stuttgart 1981, .
 Goethes herrlich leuchtende Natur. Philosophische Studie zur deutschen Spätaufklärung. Hanser, München 1984, .
 Die Wahrheit im Gewande der Lüge. Schopenhauers Religionsphilosophie. Piper, München/Zürich 1986, .

Oversætter
 Robert Paul Wolff, Barrington Moore, Herbert Marcuse: Kritik der reinen Toleranz. Suhrkamp, Frankfurt/M. 1966. (A Critique of Pure Tolerance)
 Herbert Marcuse: Der eindimensionale Mensch. Studien zur Ideologie der fortgeschrittenen Industriegesellschaft. Luchterhand, Neuwied/Berlin 1967. (One-Dimensional Man)

Udgiver
 Max Horkheimer: Gesammelte Schriften, Bände 1–19. Herausgegeben von Alfred Schmidt und Gunzelin Schmid Noerr. S. Fischer, Frankfurt, 1985–1996.

Ekstern henvisning 
 Lorenz Jäger: Zum Tode von Alfred Schmidt: Begriffene Natur (Frankfurter Allgemeine Zeitung, 29. august 2012)
 Obituaries: Alfred Schmidt (The Times, London, 10. oktober 2012)

Filosoffer fra Tyskland
Personer fra Frankfurt am Main
Frankfurterskolen
Lennard Sowah

Lennard Adjetey Sowah (født 23. august 1992 i Hamborg, Tyskland) er en tysk fodboldspiller med ghanesiske rødder, der spiller for Cracovia i Polen.

Klubkarriere

Portsmouth FC 
Sowah skiftede til Portsmouth som ynglingespiller fra Arsenal. Han spillede et år på klubbens U18 trup, inden han blev rykket op på senior truppen. Her spillede han delvist både for første senior samt reserve holdet.

Han fik sin Premier League debut for Portsmouth i april 2010 imod Blackburn Rovers, da han kom på banen fra bænken og erstattede Richard Hughes.

Hamburger SV 
Den 6. juli 2014 skrev Sowah kontrakt med Hamburger SV, og vendte dermed tilbage til Tyskland. Sowah spillede 44 kampe for reserveholdet, og spillede ingen kampe for førsteholdet. Dog sad han på bænken i en kamp for førsteholdet i 2010/11 sæsonen.

Fra den 31. januar 2012 til den 30. juni 2012 var Sowah udlånt til Millwall formentlig grundet ingen førsteholds spilletid i Hamburger. Her blev udsigten til førestholds spilletid ikke ret bedre, da han ikke spillede en eneste førsteholds kamp.

I sommeren 2013 var Sowah til prøvetræning i AaB.

FC Vestsjælland 
Den 22. juni 2014 skrev Sowah under på en 1-årig kontrakt med FC Vestsjælland. Skiftet foregik dog først den 1. juli 2014.

Eksterne henvisninger

Referencer 

Fodboldspillere fra Tyskland
Fodboldspillere fra Ghana
Fodboldspillere fra Portsmouth F.C.
Fodboldspillere fra Hamburger SV
Fodboldspillere fra Millwall F.C.
Fodboldspillere fra FC Vestsjælland
Personer fra Hamborg
Joël Tshibamba

Joël Omari Tshibamba (født 22. september 1988 i Kinshasa, Zaire, nuværende DR Congo) er en hollandsk/congolesisk fodboldspiller. Han har tidligere spillet for danske FC Vestsjælland.

Klubkarriere

FC Vestsjælland 
Inden Tshibamba skiftede til Danmark, spillede han i en række hollandske, polske, græske samt kinesiske hold, som kan ses i infoboksen til højre.

Den 13. august 2014 skrev Tshibamba under på en 2-årig aftale med FC Vestsjælland. 

Tshibamba fik først sin arbejdstilladelse i Danmark i slutningen af august måned.

I februar 2014 fik Tshibamba en alvorlig skade, da han fik læderet et ledbån i det ene knæ, hvilket kostede ham hele forårssæsonen på sidelinjen.

Referencer

Eksterne henvisninger 

Fodboldspillere fra Holland
Fodboldspillere fra NEC Nijmegen
Fodboldspillere fra Lech Poznań
Fodboldspillere fra FC Vestsjælland
Bøllehat

En bøllehat er en blød hat ofte lavet af bomuld, der kan have ventilationshuller, som typisk anvendes om sommeren af mennesker af begge køn og i alle aldre. Dens skygge bøjer lidt nedad. 

Designet gør, at den beskytter både nakken, hovedet og ørene mod solen. Nogle bøllehatte er vandafvisende, grundet voksning. Bøllehatten kan let pakkes sammen og lægges i fx en rygsæk, hvilket formentlig er grunden til, at den også anvendes af spejdere.

Eksterne henvisninger 

Hatte
Den store tiltrækker

Den store tiltrækker (eng. The Great Attractor) er et gravitationscenter i universet. Det er en massesamling, som kan observeres på gravitationspåvirkningen, den har på omgivelserne. Omgivelserne er her målt i hundreder mio af lysår. Virgo-superhoben, der indeholder Mælkevejen, bliver "tiltrukket" med 631km/s. Massen af Den store tiltrækker er usikker. Muligvis 10.000 gange Mælkevejens masse.

Mælkevejen, Den store tiltrækker og Virgo-superhoben er en del af Laniakea-superhoben.

Den store tiltrækker ligger i Mælkevejens plan i en afstand af 150 mio lysår til 250 mio lysår i et område dækket af stjernetegnene Den sydlige trekant og Vinkelmåleren. Området domineres af Normahoben (Abell 3627), der ligger i en afstand af 220 mio lysår. Normahoben udsender mange radiobølger.

Muligvis påvirkes Virgo-superhobens bevægelse også af Shapley-superhobens gravitation. Shapley-superhoben ligger i stjernebilledet Kentauren i en afstand af 650 mio lysår.

Placeringen i Mælkevejens plan gør Den store tiltrækker svær at observere. Radiobølgelængder kan dog observeres.
Virgo-superhoben, Den store mur med bl.a. Comahoben, og Hydra-Kentaurus-superhoben bliver bremset af Den Store tiltrækker.

Universets udvidelse medfører at galaksernes lys rødforskydes. For galaksehobene, der omgiver Den store tiltrækker er rødforskydningen mindre pga Den store tiltrækkers gravitationspåvirkning.

Kilder/referencer

Eksterne henvisninger 
 Youtube: The Great Attractor: A Truly Massive Mystery 
 Youtube: Great Attractor Mystery Solved? Hundreds of Galaxies Discovered Hiding In Plain Sight 

Laniakea-superhoben
Gravitation
Klipklapper

Klipklappere er en type letpåtageligt fodtøj, som typisk anvendes om sommeren. De anvendes typisk i uformelle omgivelser, fx til udendørs og på stranden.

Klipklapper er blevet anvendt af mange kulturer over hele verden og er blevet anvendt så tidligt som 4000 f.Kr. i Ægypten. Den moderne klipklapper stammer fra den japanske zōri, som blev populær efter 2. verdenskrig, da amerikanske soldater bragte klipklappere tilbage til USA. Klipklappere blev populært sommerfodtøj hos begge køn i 1960'erne, 1990'erne og 2000'erne og nogle klipklapper varianter bliver endda anvendt i formelle omgivelser på trods af en del menneskers aversion.

Der er stærke kvindelige meninger om man (især mænd) må tage sokker på i klipklappere og sandaler.  Sokker i klipklappere er ganske enkelt mere komfortabelt, da klipklapperne så klistrer mindre til fødderne. Sokkerne mindsker muligheden for snavs, sand og småsten mellem tæerne.

Eksterne henvisninger 

  9. aug. 2020, bt.dk: Søren Brostrøm hyldes for valg af fodtøj i landsdækkende fjernsyn

Sandaler
Staby Kirke

Staby Kirke er en kirke i Staby vest for Ulfborg i Vestjylland, Holstebro Kommune i Region Midtjylland.
Den er kirke i Staby Sogn med ca. 700 indbyggere, Staby-Madum Pastorat, Ringkøbing Provsti, Ribe Stift.

Apsis, kor og skib menes bygget omkring 1200 af fint tilhuggede granitkvadre med bånd af den mørke jernal. Skibet er ikke i forbandt med kor og apsis; lokalhistorikeren Alfred Kaae mener, at skibet er bygget først, hvilket dog ikke kan påvises, men der har næppe været stor tidsafstand mellem opførelsen af skib, kor og apsis.

I korets sydmur ses en tilmuret præstedør. Syddøren er stadig i brug, norddøren fungerer nu som indgang til gravkapellet, i norddørens karm har man fundet runeindskrifter, som ikke giver mening. Skibet er senere forlænget mod vest, muligvis med et tårn og et herskabspulpitur. Det nuværende tårn, våbenhuset mod syd og gravkapellet mod nord stammer fra slutningen af 1400-tallet. Tårnet har haft spir og fire gavle i lighed med tårnet i Husby, denne type kaldes Tørning-typen. I 1719 faldt tårnets gavle ned under en storm, hvorefter tårnet fik sit nuværende sadeltag. Kirken blev gennemgribende istandsat i 1989-90.

Kilder og referencer

Eksterne henvisninger 

 Staby Kirke hos KortTilKirken.dk
 Staby Kirke  hos Nordenskirker.dk

Kirker i Ribe Stift
Kirker i Holstebro Kommune
Kirker i Ringkøbing Amt
Nahanni Nationalpark

Nahanni Nationalpark eller Nahanni National Park Reserve er en 30.050 km2 stor nationalpark som ligger i Northwest Territories i Canada, omkring 600 km vest for Yellowknife. Parken beskytter bl.a. en del af Mackenzie Mountains bjergene og South Nahanni floden.

Et af parkens højdepunkter er Virginia Falls vandfaldet som med et fald på 90 meter og dermed næsten dobbelt så højt som Niagaravandfaldende. I midten af vandfaldet står en klippevæg som også er kaldes Mason Rock efter den berømte canadiske forfatter og filmskaber Bill Mason

Parkens har bl.a. svovlholdige kilder, tundra, bjergkæder og skove med gran og asp og er hjemsted for mange fugle-, fiske- og pattedyrsarter. Et besøgscenter i Fort Simpson har en udstilling om parkens historie, kultur og geografi. Parken er ikke let tilgængelig og den bedste måde at komme til Nahanni National Park er den vandflyver eller helikopter.
Nahanni nationalpark blev i 1978 optaget på UNESCOs Verdensarvsliste.

Eksterne kilder/henvisninger 

 Nahanni National Park på UNESCOs websted
 Nahanni National Park Reserve of Canada på Parks Canada

Verdensarvsområder i Canada
Northwest Territories
Nationalparker i Canada
Sokker i sandaler

Det at bære sokker i sandaler eller andre typer åbent fodtøj er en kontroversiel mode kombination og kulturelt fænomen, som bliver diskuteret i mange lande og kulturer.

Historie 
Det første bevis for at have sokker i sandaler er dokumenteret ved den arkæologiske udgravning mellem Dishforth og Leeming i North Yorkshire, England. Opdagelsen viser at romerske legionærer havde sokker i sandaler for i hvert fald 2000 år siden. I 2003 blev der fundet en romersk statue med sokker i sandaler.

Sokker i sandaler verden rundt 

I Danmark er der stærke meninger om man må tage sokker på i klipklappere og sandaler.
Mange mener at sokker i sandaler ganske enkelt er mere komfortabelt, da sandalerne så klistrer mindre til fødderne. Sokkerne mindsker muligheden for snavs, sand og småsten mellem tæerne. Andre argumenter er for at skåne fødderne, hvis man har vabler og revner.
Specielt børn bør benytte sokker i sandaler, da mange sandaler af læder og kunststoffer indeholder mange skadelige kemikalier.

I 2010 rapportede avisen Daily Telegraph at sokker i sandaler blev et modehit det givne forår/sommer. I Vogue blev det omtalt som en tiltagende mode i de senere år i 2012. I 2014 omtalte bl.a. Los Angeles Times, at sokker i sandaler pludselig var blevet moderigtigt.

Sokker i sandaler opfattes som at være uæstetisk i Tjekkiet, men nogle mennesker foretrækker sokker i sandaler og en del af befolkningen foretrækker begge muligheder - dvs både med og uden sokker.

Ifølge Brian Shea fra The Evening Sun, er sokker i sandaler populært blandt den ældre tyske generation.

Ifølge The China Post er briterne "berømte for modebrølere som fx at bære sokker i sandaler".

Fodboldspilleren David Beckham og sangeren Justin Bieber er flere gange blevet hængt ud i flere landes aviser grundet sokker i sandaler.

Kilder/referencer

Se også 
 Tåsokker
 Tabi - japanske tåsokker.

Eksterne henvisninger 
 
 sandalandsoxer.co.uk: Home of Socks and Sandals the world over

Mode
Sandaler
Bernard (fodboldspiller)

Bernard Anício Caldeira Duarte (født 8. september 1992), bedre kendt som Bernard, er en professionel fodboldspiller fra Brasilien. Han spiller for Everton, som kant.

Referencer

Eksterne henvisninger 

Fodboldspillere fra Brasilien
Fodboldspillere fra Atletico Mineiro
Fodboldspillere fra Democrata Futebol Clube
Fodboldspillere fra FC Shakhtar Donetsk
Personer fra Belo Horizonte
Behind Closed Doors

Behind Closed Doors er det andet studiealbum fra den danske dj og producer Kato. Albummet udkom den 28. januar 2013 på disco:wax og Sony Music.

Spor 

 (*) angiver yderligere produktion

Eksterne henvisninger 
 

Album fra 2013
Ismaël Diomandé

Ismaël Diomandé (født 28. august 1992) er en professionel fodboldspiller fra Elfenbenskysten. Han spiller som midtbanespiller for Caen i Frankrig. Han har tidligere repræsenteret Saint-Étienne.

Noter

Eksterne henvisninger 

Fodboldspillere fra Elfenbenskysten
Fodboldspillere fra AS Saint-Étienne
Fodboldspillere fra SM Caen
Deltagere ved verdensmesterskabet i fodbold 2014
Personer fra Abidjan
Hjemmesko

Sutsko, indesko eller hjemmesko (eng. slippers) er lette løstsiddende sko af bløde materialer, med en tynd flad sål af fx stof, filt eller naturgummi - og som anvendes indendørs. Hjemmesko er typisk lette at tage af og på - og anvendes med eller uden sokker eller strømper. Hjemmesko anvendes typisk også på verandaer, svalegange, altaner, terrasser - og på gange og trapper mellem boliger.

Der er flere typer at hjemmesko fx:
 Tøfler - hjemmesko uden bagkant.
 Kinasko
 Filtsko
 Snabelsko - tyrkiske hjemmesko
 Indendørs sandaler
 Indendørs mokkasiner
 Indendørs klipklappere
 Morgensko
 Indendørs badetøfler, badesandaler
 Uwabaki - japanske hjemmesko

Faktisk kan alle lette sko anvendes som hjemmesko, blot de ikke har været anvendt udendørs og er blevet snavsede.

Eksterne henvisninger

Se også 
 Indendørssko - omfatter hjemmesko og indendørs sportssko.
 Dansesko
 Arbejdssko
 Sikkerhedssko

Sko
Keylor Navas

Keylor Antonio Navas Gamboa (født 15. december 1986) er en professionel fodboldspiller fra Costa Rica. Han spiller for Paris Saint-Germain i Frankrig som målmand. Tidligere har han blandt andet repræsenteret Deportivo Saprissa i hjemlandet, Levante og  Albacete.

Navas, som kun er 185 cm høj, har (pr. september 2019) spillet 108 kampe for det costaricanske landshold. Han var en del af holdet der sensationelt nåede kvartfinalerne ved VM i 2014 i Brasilien og var også med i truppen til VM 2018 i Rusland og VM 2022 i Qatar.

Referencer

Eksterne henvisninger 

 

Fodboldspillere fra Costa Rica
Deltagere ved verdensmesterskabet i fodbold 2014
Deltagere ved verdensmesterskabet i fodbold 2018
Deltagere ved verdensmesterskabet i fodbold 2022
Fodboldspillere fra Deportivo Saprissa
Fodboldspillere fra Levante UD
Fodboldspillere fra Albacete Balompié
Fodboldspillere fra Real Madrid CF
Celso Borges

Celso Borges Mora (født 27. maj 1988 i San José, Costa Rica) er en professionel fodboldspiller fra Costa Rica. Han spiller i øjeblikket for Alajuelense i Costa Rica.

Eksterne henvisninger 

Fodboldspillere fra Costa Rica
Deltagere ved verdensmesterskabet i fodbold 2014
Deltagere ved verdensmesterskabet i fodbold 2018
Deltagere ved verdensmesterskabet i fodbold 2022
Fodboldspillere fra Deportivo Saprissa
Fodboldspillere fra Fredrikstad FK
Fodboldspillere fra AIK Fotboll